《寄勉冲晦速和拙作》
宋代·杨蟠

冲晦僧儒诗者豪，尤怜赖汝壮方袍。
一千篇兴时无敌，三十年功格最高。
白发逢春今更勇，清吟彻老莫辞劳。
何朝始肯将珠玉，却报仙人换木桃。

作者简介：章安人，字公济。仁宗庆历六年进士。为密、和二州推官。诗为欧阳修所称。苏轼知杭州，蟠通判州事，与轼唱酬甚多。历知寿州卒。平生为诗数千篇，号《章安集》。